**14. Vyhodnotenie práce výchovného poradenstva   
v školskom roku 2023/2024**

Hlavné úlohy a činnosť výchovného poradcu v škole sú v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) , zákonom č. 390/2011 Z. z., ktorým sa mení a dopĺňa zákon č. 318/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, ktorým sa menia a dopĺňajú niektoré zákony (ďalej len „zákon č. 317/2009 Z. z.“), s Dohovorom o právach dieťaťa, Deklaráciou ľudských práv a Listinou ľudských práv. Dôležitým dokumentom pri plnení úloh výchovného poradenstva je dokument Pedagogicko-organizačné pokyny MŠ SR na školský rok 2023/2024.

Osobitná pozornosť sa venuje približovaniu možností systému duálneho vzdelávania a prípravy v technických odboroch vzdelávania žiakom a ich rodičom.

Žiakom sa poskytujú informácie o dobrovoľníctve ako jednom zo spôsobov získavania a rozvoja nových zručností, kompetencií a skúseností, ktoré môžu prispieť k ich informovanému rozhodnutiu sa pre určité povolanie alebo k výberu ďalšieho študijného zamerania.

**Analýza činnosti VP v školskom roku 2023/2024**

Výchovná poradkyňa usmerňovala žiakov 9. ročníka pri výbere vhodného štúdia na strednej škole. V stanovenom termíne zaslala všetky prihlášky na stredné školy a zabezpečila žiakom ich ďalšie štúdium. Pri výbere vhodnej školy výchovná poradkyňa pomáhala žiakom pohovorom, zverejnením propagačných materiálov na nástenke, pozývaním zástupcov stredných škôl do tried ZŠ, navštevovanie DOD na vybraných SŠ. Zákonných zástupcov informovala o možnostiach ďalšieho štúdia na rodičovských združeniach v októbri a v januári individuálnymi konzultáciami.. Výchovná poradkyňa pravidelne zabezpečovala zber informácií o záujme žiakov pre ŠVS a odoslanie prihlášok na stredné školy v určených termínoch. Výchovná poradkyňa aktualizovala údaje o žiakoch 4, 5., 8. a 9. ročníka pre ŠVS v programe Proforient a pripravila podklady pre Testovanie 5 a Testovanie 9.

V rámci ďalšieho poradenstva výberu SŠ konzultovala vhodnosť umiestnenia žiakov so ŠVVP do SŠ s poradenskými zariadeniami.

**V septembri** bol vypracovaný plán práce výchovného poradcu. Informovali sme žiakov a rodičov ohľadom štúdia na stredných školách prostredníctvom internetovej stránky školy, nástenky o výbere povolania, prebehla kontrola a doplnenie údajov v programe Proforient. Bola založená evidencia pre Testovanie 5, Testovanie 9 a následne spracovaná a odoslaná do výpočtového strediska.

**V októbri** prebiehali stretnutia s deviatakmi, individuálne aj skupinové, bližšie informácie o možnostiach štúdia na SŠ a priebehu prijímacieho konania na stredné školy boli sprostredkované rodičom prostredníctvom Edupage. Informácie o možnostiach ďalšieho štúdia boli sprostredkované aj žiakom 8. a 5. ročníkov.

**V novembri** sme konzultovali so zákonnými zástupcami žiakov, ktorí plnia 9. rok povinnej školskej dochádzky v nižších ročníkoch, o ďalších možnostiach pokračovania štúdia. Prebehlo testovanie profesijných predpokladov (2. časť – osobnostná a záujmová časť) v spolupráci s CPP v BB Mgr. Marianou Taldíkovou a jeho vyhodnotenie prostredníctvom osobných stretnutí so žiakmi a rodičmi. Zberali a odosielali sa podklady k **Testovaniu 5 a 9.** Žiaci sa zúčastnili DOD na Strednej spojenej škole v Kremničke, DOD na Spojenej škole na Školskej ulici.

**V** **decembri** boli žiaci informovaní o prvých DOD na SŠ, ktorých sa žiaci priebežne zúčastňovali. Naďalej prebiehali konzultácie v zmysle kariérovej výchovy a poradenstva žiakom 8. a 9. ročníka. Evidovali sme zber informácii o predbežnom záujme štúdia na SŠ. Žiaci sa zúčastnili DOD Strednej odbornej škole informačných technológií, SOŠ pod Bánošom.

**V januári** boli aktualizované údaje v programe Proforient . Zároveň bolo po importe údajov zo ŠVS možné zistiť simuláciu poradia žiakov na SŠ, na ktoré sa hlásili, podľa prospechu. So žiakmi 9. ročníka sme konzultovali aktuálny záujem o študijné odbory, ich prospech v 1. polroku 2023/2024, kritériá na prijatie na odbory vyžadujúce overenie schopností a talentu. Do systému Proforient boli doplnené údaje o polročnom prospechu žiakov 9. ročníka, aktualizované kontaktné údaje zákonných zástupcov, ktoré budú uvedené na prihláške. Prostredníctvom programu Edupage boli rodičia deviatakov oboznámení s informáciami ohľadom ďalších možností štúdia na SŠ, s časovým harmonogramom prijímacieho konania, s kritériami prijímacieho konania na SOŠ a gymnáziách. Žiaci sa zúčastnili DOD na Gymnáziu Mikuláša Kováča v BB a Obchodnej akadémii M. Frauwirtha.

**Vo februári** smeaktualizovali údaje v Proforiente a odoslali export údajov na ŠVS v Banskej Bystrici s polročnými známkami žiakov 9. a 8. ročníka. Zároveň bol zaslaný export do ŠVS z Proforientu ohľadom spracovania pre 8ročné gymnáziá (1 prihláška žiakov 5. ročníka). Žiaci absolvovali DOD na gymnáziu Jozefa Gregora Tajovského a SOŠ podnikania

**V marci** sme po importe anonymnej databázy na simuláciu poradia žiakov na zvolených SŠ žiakov 9. ročníka oboznámili s aktuálnym poradím. Priebežne sme aktualizovali údaje v Proforiente. Usmerňovali sme a konzultovali s rodičmi žiakov, aj žiakmi možnosti štúdia na SŠ. Do 20.3.2023 zákonní zástupcovia podávali prihlášky na SŠ prostredníctvom Edupage, následne sme ich potvrdzovali. 20.3.2023sa žiaci zúčastnili Testovania 9.

**V apríli** prebiehali konzultácie s rodičmi – fyzické potvrdzovanie dokumentov, pokiaľ si to vyžiadala stredná škola. Konzultácie prebiehali aj so strednými školami – telefonické konzultácie ohľadom doplnenia prihlášok a následné podávanie informácií rodičom žiakov.

**V máji** prebehla aktualizácia dát o žiakoch do programu Proforient - prihlášky na SŠ. Rodičov sme informovali o postupe pri zápise na SŠ, príp. pri podaní odvolania proti neprijatiu na SŠ a o potvrdení nástupu na SŠ. Jedna žiačka v prvom kole prijímacích skúšok na SŠ neuspela, preto boli intenzívne vyhľadávané školy, ktoré v prvom kole nenaplnili počty prijatých žiakov. Komunikovali sme aj s rodičmi o možnostiach ďalšieho štúdia a spôsobe podania prihlášky do druhého kola prijímacích pohovorov.

**V júni** sme do 15. júna 2024 zisťovali záujem žiakov 4. ročníka o štúdium na osemročných gymnáziách, záujem o 8 ročné gymnázium v tomto školskom roku prejavil jeden žiak štvrtého ročníka, dáta boli následne exportované na ŠVS. Do 8. júla 2024 bol zisťovaný predbežný záujem žiakov 8. ročníkov o štúdium na stredných školách. Všetky údaje boli zaznamenané do systému Proforient.

**Rozmiestnenie žiakov ZŠ do stredných škôl v školskom roku 2023/2024**

**Umiestnenie žiakov 9. ročníka**

|  |  |  |  |
| --- | --- | --- | --- |
|  | Spolu | Chlapci | Dievčatá |
| Gymnáziá | 15 | 7 | 8 |
| Športové | 1 | 1 | 0 |
| umelecké školy/konzervatóriá | 1 | 1 | 0 |
| Zdravotnícke a veterinárne | 1 | 0 | 1 |
| ekonomické, hotelové, obchodné | 2 | 0 | 2 |
| Technické | 10 | 9 | 1 |
| Služby | 4 | 2 | 2 |
| Lesníctvo | 0 | 0 | 0 |
| Spolu: | **34** | **20** | **14** |

**Umiestnenie žiakov 8. ročníka**

|  |  |  |  |
| --- | --- | --- | --- |
|  | Spolu | Chlapci | Dievčatá |
| Gymnáziá - bilingválne štúdium | 5 | 3 | 2 |
| Spolu: | **5** | **3** | **2** |

**Umiestnenie žiakov, ktorý skončili povinnú školskú dochádzku v 8. ročníku z dôvodu ukončenia PŠD**

|  |  |  |  |
| --- | --- | --- | --- |
|  | Spolu | Chlapci | Dievčatá |
| Služby | 1 | 0 | 1 |
| Spolu: | **1** | **0** | **1** |

**Výber školy podľa dosiahnutého vzdelania**

|  |  |  |  |
| --- | --- | --- | --- |
|  | Spolu | Chlapci | Dievčatá |
| úplné všeobecné stredné vzdelanie | 21 | 11 | 10 |
| úplné odborné stredné vzdelanie | 15 | 10 | 5 |
| stredné odborné vzdelanie | 3 | 2 | 1 |
| nižšie stredné odborné vzdelanie | 1 | 0 | 1 |
| Spolu: | **40** | **23** | **17** |

Z našej ZŠ odchádza celkovo **40** žiakov.

Vyhodnotenie činnosti je v súlade s plánom práce a ŠVP v školskom roku 2023/2024.

V Slovenskej Ľupči 20. 6. 2024

Vypracovala: Mgr. Zuzana Mravcová, výchovná poradkyňa